पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का डर लोगों के दिल में घर कर गया है। अब तो प्राकृतिक मृत्यु होने के बावजूद भी लोग काेरोना की वजह से अंतिम क्रिया में शामिल होने से भी डर रहे हैं। अपने हो या पराए सब दूरी बना रहे हैं। इसी का जीता जागता उदाहरण बड़कागांव प्रखंड अंतर्गत चौपदार बलिया में देखने को मिला। दरअसल चौपदार बलिया के पांसी टोला निवासी 35 वर्षीय प्रभु चौधरी की मृत्यु रविवार की रात हुई, जो एक गरीब परिवार का व्यक्ति था अपने पीछे दो लड़का और एक लड़की को छोड़ गया।
प्रभु चौधरी के मृत्यु के उपरांत उसके रिश्तेदार से लेकर अपने पराए किसी ने भी सुध नहीं ली। यहां तक की उसके अग्नि संस्कार करने के लिए कोई तैयार नहीं हुआ। जब कि प्रभु चौधरी की मृत्यु कोरोना संक्रमण से हुई है इसकी पुष्टि कहीं से नहीं हुई। तब गांव के ही मुस्लिम युवकों ने मानवता का परिचय देते हुए परिवार जनों के आदेश पर अग्नि संस्कार करने के बजाए दफन करने का निर्णय लिया तब मुस्लिम युवकों ने खुद कब्र खोदकर मृतक का अंतिम यात्रा अपने कंधों पर निकाला फिर हिंदू रीति रिवाज से मृतक का अंतिम क्रिया कर्म किया। आपको बताते चलें कि मृतक के अंतिम यात्रा से लेकर अंतिम क्रिया कर्म तक मृतक के दो बेटों के अलावा कोई अपना रिश्तेदार भी शामिल नहीं था। मृतक के अंतिम क्रिया में मुख्य रूप से छोटे खान, कासीद खान, पटानी खान, मोहसीन खान, आजाद खान और मोहम्मद रमजान के अलावा दर्जनों ग्रामीण शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn